
[bookmark: _Toc200717918]Konsernets rapport etter åpenhetsloven for 2025
[bookmark: _Toc200717919]Innledning
Con-Form skal hvert år utføre aktsomhetsvurderinger i henhold til åpenhetsloven og offentliggjøre en redegjørelse for vurderingene. Åpenhetsloven har til formål å fremme virksomheters respekt for grunnleggende menneskerettigheter og anstendige arbeidsforhold. 

Denne rapporten ivaretar konsernets plikt til å redegjøre for aktsomhetsvurderingene konsernet har gjennomført for 2025. I rapporten redegjør konsernet også for tiltakene som er vurdert og iverksatt for å redusere risikoen for negative konsekvenser konsernets aktivitet og forretningsforbindelser kan ha for grunnleggende menneskerettigheter og anstendige arbeidsforhold.  

[bookmark: _Toc200717920]Kontaktinformasjon 
Henvendelser om denne rapporten kan rettes til: 

Tom Erik Heggedal, konsernsjef, tom.erik.heggedal@con-form.no

[bookmark: _Toc200717921]Rapporteringsplikt  
Konsernet har hovedkontor i Østensjøveien 36, 0667 Oslo og er hjemhørende i Norge. Con-Form Group-konsernet, herunder selskapene Con-Form Norge AS, Con-Form AS og Con-Form Produksjon AS har omsetning, balansesum og antall ansatte som gjør virksomhetene enkeltvis og samlet, rapporteringspliktige etter åpenhetsloven. Siden konsernets virksomhet er tett integrert og leverandørkjeden i stor utstrekning er felles, rapporterer alle selskapene i konsernet samlet. 

[bookmark: _Toc93313731][bookmark: _Toc93318567][bookmark: _Toc93313732][bookmark: _Toc93318568][bookmark: _Toc93313733][bookmark: _Toc93318569][bookmark: _Toc93313734][bookmark: _Toc93318570][bookmark: _Toc200717922]Om KONSERNETS virksomhet 
[bookmark: _Toc200717923]Konsernets organisering og driftsområde 
Konsernet var for 2025 organisert som følger:
[image: ]
Konsernet tilbyr følgende hovedprodukter/-tjenester: 

· Komplette råbygg levert i underentreprise – Con-Form AS
· Salg av betongelementer – Con-Form Produksjon AS
· Salg av armeringsprodukter – Con-Form Norge AS

Konsernet leverer komplette råbygg i betong basert på prefabrikkerte elementer, primært for bolig og hotell, men bygger også næringsbygg og offentlige bygg. I tillegg selges betongelementer og armeringsprodukter til entreprenører og fabrikker med tilsvarende virksomhet. Konsernet opererer hovedsakelig i Norge, men har en betydelig virksomhet også i Sverige. Mer enn 99% av omsetningen er i bedriftsmarkedet. 

[bookmark: _Toc200717924]Interne retningslinjer 
Con-Form har etablert rutiner for hvordan vi forankrer arbeidet med menneskerettigheter og anstendige arbeidsforhold. Rutinene omfatter konsernets arbeid for oppfyllelse av kravene som stilles i åpenhetsloven. 

Con-Forms rutiner er forankret og blir årlig vurdert i konsernets styre. Rutinene er kommunisert til konsernets ansatte og ligger tilgjengelig på konsernets intranettside. Ledelsen informerer jevnlig om rutinene knyttet til åpenhetsloven i styremøter og for hele ledergruppen i Con-Form. 

Rutinene beskriver hvordan konsernet gjennomfører sine aktsomhetsvurderinger og vurdering av tiltak. Rutinene inneholder også informasjon om konsernets varslingskanal og klagemekanisme som skal bidra til å avdekke negative konsekvenser for grunnleggende menneskerettigheter og anstendige arbeidsforhold knyttet til konsernets aktivitet, og definere hvordan slik informasjon følges opp. 

Con-Form har i mange år hatt et sterkt fokus på HMS både med hensyn til egne ansatte og innleide tjenestetilbydere. Konsernets personalhåndbok og lederhåndbok har egne kapitler om innkjøp og hvilke kriterier som skal legges til grunn før vi innleder samarbeid med nye leverandører. Samarbeidsavtaler med leverandører inneholder alltid klausuler knyttet til HMS, og krav om anstendige arbeidsforhold. 

Som et ledd i aktsomhetsvurderingene er følgende dokumenter/håndbøker og rutiner gjennomgått og oppdatert:
· Lederhåndboken
· Personahåndboken
· HMS-systemet i Con-Form, herunder HMS-håndboken
· Kvalitetssystemet i Con-Form
· Innkjøpspolicy, spesielt avtaler som gjelder innleie av arbeidskraft 
· Fullmaktsgrenser og internkontroll med hensyn til innkjøp

[bookmark: _Toc93313743][bookmark: _Toc93318579][bookmark: _Toc200717925]Målsetning og fremdrift
[bookmark: _Toc200717926]Overordnet om mål og fremdrift
Con-Form arbeider kontinuerlig med å foreta vurderinger av risiko knyttet til konsernets aktiviteter og bruk av våre forretningsforbindelser (leverandører og forretningspartnere). Videre arbeider konsernet kontinuerlig med å gjennomføre tiltak for å nå målene satt av konsernet. Se rapportens punkt 3 og 4 for veiledning i arbeidet som er gjort i rapporteringsåret. 
[bookmark: _Toc200717927]Mål for kommende år
Con-Form har satt flere konkrete mål for fremtiden. 

	Målsetning 
	Status 

	Vi skal videreutvikle aktsomhetsvurderingen på bakgrunn av erfaringene vi gjør

	Kontinuerlig arbeid

	Vi skal heve kompetansen internt i vårt selskap når det gjelder bærekraft og ansvarlig innkjøpspraksis.

	Under arbeid/fullført

	Etablere formelle leverandørretningslinjer (Code of Conduct) som leverandørene må bekrefte etterlevelsen av

	Påbegynt



[bookmark: _Toc200717928][bookmark: _Toc93054429][bookmark: _Toc93055042][bookmark: _Toc93055279][bookmark: _Toc93064130][bookmark: _Toc93067526][bookmark: _Toc93067577][bookmark: _Toc93310568][bookmark: _Toc93311796][bookmark: _Toc93312398][bookmark: _Toc93313006][bookmark: _Toc93313609][bookmark: _Toc93313715][bookmark: _Toc93313748][bookmark: _Toc93314810][bookmark: _Toc93315442][bookmark: _Toc93316044][bookmark: _Toc93316795][bookmark: _Toc93317396][bookmark: _Toc93317605][bookmark: _Toc93317967][bookmark: _Toc93318017][bookmark: _Toc93318584][bookmark: _Toc93318681][bookmark: _Toc93322010][bookmark: _Toc93322043][bookmark: _Toc93322628][bookmark: _Toc93323263][bookmark: _Toc93323864][bookmark: _Toc93325065][bookmark: _Toc93325990][bookmark: _Toc93326917][bookmark: _Toc93326974][bookmark: _Toc99631761]Aktsomhetsvurderingen
[bookmark: _Toc200717929]Overordnet om konsernets fokus for aktsomhetsvurderingen – metodikk 
Con-Form foretar løpende vurderinger av risiko for negative konsekvenser for grunnleggende menneskerettigheter og anstendige arbeidsforhold knyttet til konsernets aktiviteter og forretningsforhold. 

I kartleggingsarbeidet benytter Con-Form en digital plattform utviklet av Ignite Procurement AS. Via plattformen har Con-Form etablert en systematisert oversikt over førsteleddsleverandører og forretningspartnere. Basert på denne oversikten har Con-Form foretatt vurderinger av risikoen for negativ påvirkning på grunnleggende menneskerettigheter og anstendige arbeidsforhold. Stegene i denne vurderingen redegjøres for i det følgende:
  
1. Basert på leverandør- og transaksjonsdata hentet fra regnskapssystemet, opprettes en fullstendig oversikt over konsernets førsteleddsleverandører og forretningspartnere. Oversikten oppdateres løpende. 

2. Løsningen beriker leverandørinformasjonen med informasjon om industrikoder (NACE-koder) og finansielle opplysninger for konsernets leverandører. Informasjonen hentes via tredjepartssamarbeid med ENIN og Infobel. 

3. Det gjøres en innledende risikoklassifisering av konsernets førsteleddsleverandører og forretningspartnere basert på geografisk beliggenhet (International Trade Union Confederation (ITUC) Global Rights Index) og bransje (European Bank of Reconstruction and Development (EBRD) sin indeks). Selskapene vurderes her til å ha «høy», «medium» eller «lav» risiko for negativ påvirkning på grunnleggende menneskerettigheter og anstendige arbeidsforhold. 

4. Con-Form har videre definert enkelte tilleggsparametere for å utfylle den overordnede risikoklassifiseringen og gjøre det enklere å identifisere leverandører der det er behov for ytterligere undersøkelser, herunder om leverandøren er omfattet av Åpenhetsloven og hvorvidt konsernet har inngått særskilt avtale med leverandøren. Begge forhold antas å redusere risikoen. 

5. Løsningen tilrettelegger også for å sende ut egendefinerte spørreskjemaer til definerte forretningsforbindelser for å innhente ytterligere informasjon og for å etterlyse dokumentasjon og sertifiseringer fra førsteleddsleverandører og forretningspartnere. Funksjonaliteten er ikke benyttet for 2025, basert på erfaringene fra 2024.

6. Basert på funnene i punkt 3-5, har konsernet vurdert hvilke tiltak som skal iverksettes for å undersøke potensielle negative konsekvenser for grunnleggende menneskerettigheter og anstendige arbeidsforhold. Konsernet har iverksatt tiltak der alvorlighetsgraden og sannsynligheten for skade er størst og der konsernet har størst påvirkningskraft for en positiv utvikling. Prioriteringen henger sammen med konsernets tilknytning til og ansvar for risikoen, og skal stå i forhold til virksomhetens størrelse, art og kontekst.

  
Con-Form har utarbeidet analyser av leverandørkjeden basert på leverandørdata, utfallet av risikoklassifiseringen og innhentet informasjon, herunder: 

a. Antall førsteleddsleverandører og forretningspartnere med tilhørende leverandørinformasjon 

b. Oversikt over konsernets førsteleddsleverandører og forretningspartnere som er omfattet av åpenhetsloven.

c. Nærmere risikoevaluering av konsernets førsteleddsleverandører og forretningspartnere basert på risikoprofilene 

d. Oversikt over førsteleddsleverandører og forretningspartnere hvor det ev. er iverksatt tiltak, jf. steg 6 over.

[bookmark: _Toc93313751][bookmark: _Toc93318587][bookmark: _Toc93313752][bookmark: _Toc93318588][bookmark: _Toc200717930]Konsernets leverandørkjede og forretningspartnere
Konsernet har hatt transaksjoner med 894 førsteleddsleverandører i rapporteringsåret. Samlede innkjøp inkludert lavrisikoområder som bank, forsikring, leie av fast eiendom mv. utgjorde totalt 346 MNOK for rapporteringsåret. Leverandørene er lokalisert i følgende land/geografisk område: 

	Land/geografisk område
	Antall leverandører

	Norge
	642

	Sverige
	219

	EU (utover Sverige)
	  33

	Totalt
	894



[bookmark: _Toc200717931]Aktsomhetsvurderinger av konsernets produkter/tjenester
[bookmark: _Toc200717932]Komplette råbygg levert i underentreprise
Konsernets viktigste produkt og tjenesteområde er leveranser av komplette råbygg i betong, levert i underentreprise. Leveransen baserer seg på egenproduksjon av prefabrikkerte betongelementer, i hovedsak fra egne fabrikker, montasje på byggeplass ved bruk av egne og (i en viss utstrekning) innleide ansatte og til dels betydelige innkjøp til byggeplassene, der betong, armeringsstål og konstruksjonsstål utgjør de viktigste elementene. Innkjøpene knyttet til innleie av ansatte, kjøp av stål og armering, samt transport antas å innebære den største risikoen. 
[bookmark: _Toc200717933]Produksjon og salg av betongelementer
Con-Form produserer og selger betongelementer til bruk i nybygg og rehabilitering i 3 heleide fabrikker, Orkanger, Lunde og Strømstad. Produksjonen foregår i hovedsak med egne ansatte, men med et visst innslag av innleie. De viktigste innsatsfaktorene i produksjonen, i tillegg til selve produksjonsutstyret, er betong og armeringsstål i ulike kvaliteter. Også her vurderes innleie av ansatte og innkjøp av stål, armering og transport å innebære den største risikoen.
[bookmark: _Toc200717934]Salg av armeringsprodukter
Konsernet har som følge av sitt betydelige behov for armeringsstål, en egen enhet som i tillegg til innkjøp til konsernets eget behov, selger armeringsprodukter til beslektede entreprenør- og produksjonsbedrifter i Norge og Sverige. Innkjøpene skjer via europeiske produsenter, i hovedsak tyske og importeres til Norge og Sverige. 
[bookmark: _Toc200717935]Håndtering av innkjøpsrisikoen 
Innleie av ansatte skjer via rammeavtaler med store, velrenommerte aktører, der det er nedfelt krav til HMS og ordnede arbeidsvilkår, herunder eksplisitte krav knyttet til grunnleggende menneskelige rettigheter. 

Konsernets innkjøp av stål og armeringsprodukter skjer dels via rammeavtaler med store norske aktører omfattet av åpenhetsloven og dels via direkte kjøp fra store, velrenommerte europeiske produsenter av stålprodukter. Konsernet har hatt samarbeid med flere av produsentene over svært lang tid og produksjonen er sertifisert i henhold til relevante kvalitetsstandarder, bl.a. ISO 9001, ISO 14001 og ISO 17660. 

Konsernet har etablert faste avtaleleverandører også på transport, for derigjennom å håndtere og redusere risikoen for uanstendige arbeidsforhold knyttet til tilfeldige sjåfører og leverandører. Transportørene har typisk tilhold i nærheten av konsernets fabrikker og gir oss god oversikt over denne delen av innkjøpene. 

[bookmark: _Toc200717936]Resultatet av aktsomhetsvurderingene
Konsernet har konsentrert analysen av leverandørene rundt leverandører som står for en vesentlig andel av konsernets samlede kjøp. Totalt 68 leverandører står for 80% av de totale, eksterne innkjøpene. Resultatet av risikoklassifiseringen er som følger: 

[bookmark: _Toc200717937]Geografisk risiko
	Geografisk risiko
	Antall leverandører

	Høy
	        0

	Medium
	        3

	Lav
	65



Den geografiske risikokomponenten anses dermed lav. Leverandørene vi handler mest med opererer fra Norge og Sverige, der organiseringsgraden er høy og der lovverk og levekår medvirker til at arbeidsforholdene normalt er gode, også innen tradisjonelt risikoutsatte bransjer. 3 av leverandørene opererer fra Polen, Litauen og Spania innenfor stål og armering. Dette er likevel store, vel ansette virksomheter vi har hatt langsiktige forbindelser til. 

[bookmark: _Toc200717938]Bransjerisiko
	Bransjerisiko
	Antall leverandører

	Høy
	        9

	Medium
	        31

	Lav
	28



Leverandører der bransjerisikoen er vurdert til høy basert på EBDRs indeks, tilhører i hovedsak Bygge- og anleggsvirksomhet, samt grossistsalg av hhv. metaller og olje. 6 virksomheter er norske (hvorav 4 er omfattet av åpenhetsloven). En er en stor tysk stålprodusent, øvrige to er svenske. Virksomhetene som er kategorisert med høy bransjerisiko, er leverandører konsernet har god kjennskap til og leverer spesialiserte tjenester / produkter knyttet til konsernets virksomhetsområder. Vi anser risikoen for å være lav for menneskerettighetsbrudd her. 

Kombinert, sosial risiko
	Geografisk risiko
	Antall leverandører

	Høy
	        0

	Medium
	        40

	Lav
	28



Basert på våre langsiktige relasjoner og dertil hørende gode kjennskap til våre største leverandører anser vi den reelle risikoen for lav. 
[bookmark: _Toc200717939]Konkrete undersøkelser
Utover å kartlegge bransjer, geografisk beliggenhet mv. har vi for 2025 ikke sendt ut spørreskjemaer til leverandører. Vi har i stedet fokusert på å videreutvikle eksisterende leverandørrelasjoner og har i vår løpende leverandørdialog fokus på bærekraft og anstendige arbeidsvilkår.

Internt har vi gjennomført ISO-sertifisering av virksomheten etter ISO 9001 (Kvalitetsstyring) og ISO 14001 (Miljøledelse), som bidrar til å ytterligere støtte arbeidet med etterlevelsen av bestemmelsene i Åpenhetsloven. 

[bookmark: _Toc200717940]Konklusjoner
Konsernet har ikke avdekket konkrete brudd på menneskerettigheter eller anstendige arbeidsforhold i rapporteringsåret. Aktsomhetsvurderingene indikerer imidlertid at det kan være en viss risiko for slike forhold knyttet til innkjøp, særlig fra utenlandske leverandører og mindre virksomheter innen bygge- og anleggsbransjen i Norge. Con-Form vil fortsette å følge opp disse leverandørene fremover med hensyn til å få ytterligere sikkerhet for at leverandørene oppfyller krav til anstendige arbeidsforhold og ivaretar ansattes grunnleggende menneskerettigheter. 

[bookmark: _Toc200717941]Tiltak for å Stanse, forebygge eller begrense negative konsekvenser  
Konsernet har ikke avdekket konkrete brudd på menneskerettigheter eller anstendige arbeidsforhold i rapporteringsåret. Aktsomhetsvurderingene indikerer imidlertid at det kan være risiko for slike forhold knyttet til innkjøp, særlig fra utlandet. Det har derfor ikke vært iverksatt tiltak for å stanse eller begrense negative konsekvenser. 

Når det gjelder forebyggende tiltak, har konsernet over lang tid etablert stabile og gode leverandørrelasjoner med store og velrenommerte leverandører for derigjennom å minimere også slik risiko. Alle rammeavtaleleverandører må garantere for at de tilrettelegger for anstendige arbeidsforhold for sine ansatte og at de opererer etter god praksis knyttet til HMS og ivaretar sine ansattes grunnleggende menneskerettigheter. Dette følges opp i løpende dialog og daglig samhandling. 

Utvalgte, utenlandske leverandører er kontaktet med hensyn til å få bekreftet hvilke rutiner og systemer de har på plass for å håndtere risiko for brudd på menneskerettighetsbrudd og å sikre anstendige arbeidsvilkår. Resultatene så langt gir ingen indikasjon på uanstendige arbeidsvilkår eller menneskerettighetsbrudd. 

[bookmark: _Toc200717942]Overvåking av tiltak – gjennomføring og resultat 
[bookmark: _Toc200717943]Innledning 
Vi arbeider kontinuerlig med å overvåke gjennomføringen av tiltakene som er iverksatt og resultatene disse medfører. 
[bookmark: _Toc200717944]Rutiner for overvåking 
Konsernsjef i Con-Form Group og daglige ledere i datterselskapene har det overordnede ansvaret for å overvåke gjennomføringen og resultatet av iverksatte tiltak. Con-Form har følgende rutiner for overvåking av gjennomføring av innkjøp og aktsomhetsvurderinger. 

Beskrivelse av oppfølging av tiltak: 

· Vi utfører jevnlige interne revisjoner av oppnådde resultater, og kommuniserer resultatene på relevante nivåer internt i konsernet.

· Vi får jevnlig tilbakemelding fra representanter og fagforeninger for de berørte arbeidstakere. 

· Vi gjennomgår rapporter som blir gitt ut om bygg- og anleggsbransjen og følger også med på bransjeundersøkelser. 

· Vi tar med erfaringer og tilbakemeldinger konsernet har tilegnet seg inn i aktsomhetsvurderingene. Dette for å forbedre prosessen og resultatene i fremtiden

På bakgrunn av disse tiltakene har vi en fremdriftsplan for gjenopprettingsarbeidet som vi holder oppdatert. Fremdriftsplanen følger systematikken i punkt 3. 

[bookmark: _Toc200717945]Kommunikasjon med berørte interessenter og rettighetshavere 
Konsernet har ikke avdekket konkrete brudd på menneskerettigheter eller anstendige arbeidsforhold i rapporteringsåret. Aktsomhetsvurderingene indikerer at det kan være noe risiko for slike forhold knyttet til enkelte av våre innkjøp, særlig fra utlandet. VI har imidlertid ikke 

Det har dermed ikke vært kommunikasjon med berørte interessenter og rettighetshavere.

[bookmark: _Toc200717946]Gjenoppretting og erstatning 

Konsernet har ikke avdekket tilfeller som krever gjenoppretting eller erstatning i rapporteringsåret.  



Oslo, 17. Juni 2026 

